El miruéndanu consúmese dende la prehistoria, como atestigüen numberosos afayos arqueolóxicos. Foi conocida de griegos y romanos; dellos poetes dedicáron-y versos, ente ellos Ovidiu, Plinio y Virxiliu. A partir del sieglu XIV entamósel so cultivu, llográndose frutos de mayor tamañu y menor acritud. A Jerónimo Bock débese-y la primer descripción botánica científica de la planta.